**Noaptea devine un tărâm de basm**

*Flavius*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cu o poveste spusă cu har

seara poţi adormi copiii mai devreme

şi ei o vor continua în vise

într-o lume fascinată de întâmplări.

Cu prezenţa ei mama înfrumuseţează cuvintele

într-o alunecare de miere pe buze

până chipurile lor se luminează

şi genele se inchid c-un surâs blând de înger,

noaptea devine un tărâm de basm

pe care inimile calde se plimbă călări

pe caii albi ai copilăriei

în ţinuturi imaginare.

Chiar şi dimineaţa târziu

când soarele îi sărută din ferestre

călătoria continuă

şi somnul nu se grăbeşte să fugă.